السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. الله اكبر الله اكبر الله اكبر لا اله الا الله الله اكبر الله اكبر ولله الحمد. الله اكبر. كبروا يا جماعة. احنا في ايام التكبير. ايام الاعتزاز بالاسلام والعزة بالله سبحانه وتعالى. في
البريطاني ملكة بريطانيا ممنوع ان حد من الشعب يسلم عليها من الشعب كله. غير سبعة بس. سبعة اللي مسموح انهم يسلموا عليه. في الشريعة الاسلامية انت ممنوع ان حد يسلم عليك غير سبعة بس اللي هم السبع محارم بتوعك. يعني ايه؟ يعني احنا في دين عاملنا معاملة الملوك. يعني احنا ربنا عاملنا في الاسلام معاملة
الملوك عاملك انك ملكة وعاملك انك ملك. يعني ايه ؟ يعني يا جماعة لازم ديننا يبقى اغلى حاجة عندنا في حياتنا. احنا الوقتي في تالت ليلة في العشر ليالي اللي ربنا اقسم بهم
احنا في ليلة ربنا اقسم بها. خدوا بالكم يا جماعة انت لو واقف على المحطة والقطر جاي من قدامك بهدوء بهدوء بهدوء. الحق لانه لو عدى هتندم. قطار العشر لو عدى هتندم
القطار بتاع العشر من ذي الحجة لو عدى هنندم. يبقى لازم نستثمره. قبل ما ابدأ حلقة الليلة انا عائز اسأل كل اللي قاعدين قدامي. سؤال مهم جدا يا جماعة. انت اول واحد عرفته في
حياتك كان ربنا. اول واحد اتحط في فطرتك حبه كان ربنا. قبل ما تعرف امك وابوك ومراتك وحبايبك. عرفت ربنا بفطرتك. يا ترى بعد كل السنين دي لسة ربنا الاول في حياتك؟ لسة ربنا الاول في حياتك؟ لسة الترتيب ما اتغيرش. طب قيام الليل بيدل ان ده حقيقة في حياتنا ولا لأ ؟ قيام الليل بيدل على كده
يا جماعة انا عايز من الاول اقول لكم قاعدة في غاية الخطورة. اللي ما لوش حز في الليل ما لوش حز في النهار. عشان كده فرسان القيام. شعار الليلة كان الاسحار عايزين نبقى فرسان في الاسحار. فرسان في التلت الاخير من الليل. فرسان في قيام الليل بين ايدين ربنا سبحانه وتعالى. كل حاجة ما فيش حاجة ما لهاش تمن. ما فيش حاجة
ما فيهاش تمن. انت هتضحي بساعة من محلك من تجارتك من شغلك. هتضحي بساعة من مزاكرتك. هتضحي بساعة. من فسحتك ولكن هتاخد معية ربنا في من اولها يا جماعة من اولها قلوبنا اتغيرت ليه؟ لو رحت لواحد قلت له تصدق ان اللي يصلي الفجر في جماعة. يبقى يوم القيامة طريقه ينور نور تام يوم القيامة
يقول لك ايه والله طب الحمد لله. طب تصدق ان المادة الفلانية اللي امتحناها والامتحان جه صعب جدا الدكتور قال هينجح كل الطلبة؟ والله ده خبر جميل ده انا معزمك في احسن محل عزومة كبيرة. تصدقي ان الاتناشر ركعة سنة في اليوم ببيت في الجنة والله مم جميل والله ده حاجة كويسة خالص. طب تصدقني في واحد
شافك امبارح وغني وكويس جدا واعجب بك وهييجي يتقدم لك بعد ايام. الله! اسمه ايه! وطوله كم سنتي! ولون عليه ايه! وهو راح فين! واجيبه تاني منين يا جماعة احنا قلوبنا بقت مع الدنيا مش مع الاخرة. العشر تيام دول واقفة لتصحيح مسار القلب. وقفة لتصحيح الوجهة. ان ربنا يبقى رقم واحد في حياتنا. يعني
الدرس بتاع الليلة فرسان القيام فرسان الاسحار هدفه بازن الله ان الليل اتناشر ساعة. ندي لربنا ساعة منه او ساعتين او نص ساعة. هدفه ان لازم يبقى فيه جزء من الليلة
لله سبحانه وتعالى. اكلمكم عن ايه ولا ايه ولا ايه في كنوز قيام الليل. اكلمكم عن ايه ولا ايه ولا ايه في ثمار قيام الليل؟ انا هعدل لكم الثمار وكل واحد على حسب
قلبه بقى هرمي بزور الثمار في قلوبكم وكل واحد. على حسب اللي هينبت في قلبه. لو عايز تنجو من جحيم النار. لو عايز تنجو من عذاب النار الليل خايف من حرارة الحميم الحميم اللي ربنا بيقول وسقوا ماء حميما فقطع امعاءهم. الاطباء دلوقتي بيقولوا اللي عنده قرحة في الامعاء. لو الماية
بتاعة الامعاء عدت منها للبطن غشاء البطن يحس كأن طعن خناجر. امال لو الحميم عدى لغشاء البطن قطع الامعاء وصل. هيبقى الم شكله ايه! طب انا مش عايز حرارة الحميم اه دموع الدموع الحارة اللي بتنزل في قيام الليل هي اللي تقيك من حرارة الحميم. خايف
خايف من زلام المقابر وظلام الليل على ظلام الردم بالاسمنت والقبر على ظلام الكفن خايف خلاص يبقى القيام في ظلام الليل يقيك الظلام بتاع القبر وبتاع يوم القيامة. انت خايف من مرارة الزقوم؟ اه مرارة رهيبة. احنا بنخاف من الاسلحة البيولوجية والنووية وما بنخافش من الزقوم يا جماعة اللي هو اخطر مليون مرة
مرارة الندم والتوبة بين ايدين ربنا في التلت الاخير. هي اللي تقيك مرارة الزقوم في النار. عايز لو عايز تنجو من عذاب النار قم الليل. لو عايز الدرجات عليا من الجنة العليا اوي اوي بقى. اللي عايز يبقى من السابقين يقوم الليل يا جماعة. يا جماعة اهل القيام دول فوق فوق. فوق خالص. الرسول عليه الصلاة والسلام قال دول
لهم غرف يتراءى تتراءى لاهل الجنة. يرى ظاهرها من باطنها وباطنها من ظاهرها. الغرف دي فين دي؟ في الفردوس الاعلى خد بالك. الفردوس الاعلى دي هي نفسها درجات. ده في اعلى الفردوس الاعلى. ده دول القوامين! اي والله. حد يضيع سواب عبادة. ربنا قال فيها فلا تعلم نفس
ما اخفي لهم من قرة اعين. حد يضيع ثواب عبادة ربنا قال عليها. في جنات ونعيم واخذين اخذين ما اتاهم ربهم. حد ضيع ثواب عبادة. ربنا قال عليها عسى ان يبعثك ربك مقاما محمودا. حد يضيع ثواب عبادة. ربنا قال عليها اولئك يجزون الغرفة بما صبروا
ازاي يا جماعة فين الطموح الاخروي بتاع الصحابة؟ الصحابة كان الصحابي يجي للرسول يقول يا رسول الله اسألك مرافقتك في الجنة. يا رسول الله ادع الله ان اكون من اول زمرة تدخل
بلا حساب ولا عذاب. يا رسول الله هل ينادى احد من ابواب الجنة الثمانية؟ طموح. طموح في الجنة فين ده عندنا؟ والله يا جماعة فيه ناس الجنة مشتاقة لهم شوق رهيب
والله يا جماعة نعيمهم في الجنة واهلهم وخدمهم مشتاقين لهم شيء رهيب. من كتر الاخبار اللي بيسمعوها عن صلاحهم وهم لسة في الدنيا. يا ترى الجنة اشتاقت لك جنتك اشتقت اشتقت لك؟ يا ترى ولا لأ ؟ لو عايزة الدرجات العليا من الجنة قمي الليل. لو عايز تقف في ظل عرش الله يوم القيامة قم الليل. ازاي دي بقى ؟ لان الرسول لما
سبعة يظلهم الله بظله يوم لا ظل الا ظله. الرسول قال لك ان كل واحد كان في الدنيا في وادي والناس في وادي يقف في ظل عرش الله. يبقى في الدنيا في
برضه في ناحية وكل الناس في ناحية. يعني امام عادل ها مين الامام عادل؟ طيب شاب نشأ في عبادة الله معزم الشباب ما هواش كده. طيب رجل قربه معلق بالمساجد
الاصل ان القلوب معلقة بالدنيا. يعني ايه؟ يعني اللي هي في ظل عرش الله اللي كان متميز ومتفرد في طاعة الله في الدنيا. قيام الليل. كم واحد في منطقتك الليل. كم واحد في بلدك بيقوم الليل؟ كم واحد في قريتك؟ بتقوم الليل كم يا جماعة؟ يبقى قيام الليل يوقفك في ظل عرش الله يوم القيامة. لو عاوزة تأمني عند
موتوا في القبر قم الليل. موت القوامين احتفال في السماوات قبور القوامين منورة بنور الجنة يا جماعة. لو عاوز موازينك تتقل يوم القيامة قم الليل. ازاي ؟ الرسول عليه الصلاة والسلام بيقول ان من ورائكم
ان من ورائكم ايام الصبر للعامل فيهن اجر خمسين. خمسين ازاي يا رسول الله؟ اه يا جماعة. ليه للشباب الوقتي شكله ايه؟ ليه للشباب الوقتي تشييد؟ ليه للشباب رمز آآ الله اعلم بها ليه الشباب دلوقتي قهاوي رحلات قنوات ليه للشباب الوقتي مكالمات للصبح ليه للشباب شكله ايه؟ اللي ساب كل ده
ايام الصبر له خمسين كل ليلة تقوميها بخمسين ليلة قيام. كل ليلة تقومها بخمسين ليلة قيام. ليه؟ لانك صبرت عن شهوات. تخيلوا بقى الرسول عليه الصلاة والسلام بيقول ان افضل صلاة بعد المكتوبة قيام الليل. الله! يا رسول الله! ده انت قلت ان ركعتي الفجر سنة الفجر خير من
الدنيا وما فيه. قيام الليل افضل من سنة الفجر اللي خير من الدنيا وما فيها. امال يبقى قيام يبقى ثوابه ايه؟ انا عايزك تتخيلي ثواب قيام الليل شكله ايه؟ انا عايزك تتخيل
وانت رايح على ميزانك يوم القيامة. وانت طبقت حديس رسول الله من قام الليل بالف اية. كتب من المقنطرين. قنطرين تلائي قناطير من السواب. محطوطة في ميزانك. كل ده ليه ؟ عشان كنت بتصلي بالف اية في قيام الليل. او عملتها كزا مرة. يعني فيه ناس بتقبض بالجنيه ناس
ناس بتقبض بالدولار ناس بتقبض رزم الرزمة بالف دولار. زي آآ رؤساء البنوك الكبيرة في العالم كده. تخيلوا يا جماعة انت هتقبض بالقناطير يوم القيامة لو عاوز ميزانك يتقل تقل ما فيش حد يتقاله تقوم الليل. لو عاوز لو عاوز يا حبيب قلبي لو اي انت عايز ايه ؟ عايز تبقى زي الصالحين. عايز
تبقى صالح زيهم في الدنيا وتبقى معهم في الاخرة. شف ربنا سبحانه وتعالى بيقول ايه. والذين يبيتون لربهم سجدا وقياما. يبيتون يبيتون يعني يناموا لا ده راحة الناس في النوم ان ده ما دول راحتهم في الصلاة. لربهم عشانك يا رب. قمت عشانك انت يا رب. ما ليش غيرك ومش عايز غيرك. ليه
ايه ده بتاعك انت يا رب سجدا وقياما. طول الليل يا حبيب قلبي. انت اللي في قلبك ما حدش يعرفه غير اتنين. انت وربنا. ما فيش حد احسن من ربنا تشتكي له
يا اختي في الله قومي فضفضي له قومي واحكي له قومي قولي له اللي في قلبك احسن واحدة يسمعك ربنا. ما حدش هيسمعك غيره. ما حدش يقدر اللي هتقوليه له غيره. قومي قولي له اللي ما تقدريش تقوليه لاي مخلوق. اللي ما تقدريش تقوليه لاي حد غيره. قم اطلب منه اللي ما تقدرش تطلبه من اي حد غيره
قومي ابكي من ايديه. فيه ناس من اول ما بتقول الله اكبر بتبكي. وناس من وهي بتوع الاستفتاح بتبكي. وناس وهي بتقرا الفاتحة الحمد لله رب العالمين بتبكي. وناس اول ما تركع بين ايديه او تسجد بين ايديه بتبكي. فيه ناس يا جماعة ما بتقدرش قلوبها بتبكي قبل ما دموع عينيها بتبكي اول ما تقف من
حبيبها ومولاه. قم يا ابني قم الحق راكب الصالحين. قم يا بنتي. قومي تتأخري ليه؟ تعطي حياتك ليه؟ لو عاوز ربنا يحبك. ويصطفيك ويختارك قم الليل ازاي ؟ لما ربنا قال لموسى وانا اخترتك
تدفع فيها كم دي ؟ تدفع فيها كم ان ربنا يختارك؟ المرأة اللي بتقوم الليل فسيدها صحة لقاها بتقول اللهم بحبك لي اغفر لي. قالت له بعدها لولا حبه لي لما اقامني. قيام الليل ده اختبار ربنا بيحبك قد ايه. اعرف ربنا بيحبك قد ايه من قيام الليل. يا رب حبنا يا رب. يا رب
بين ايديك يا رب يا رب. يا جماعة عايزين عايزين ما نضيعش الكنز ده. ما نضيعش السروة دي. يا شباب يا شباب كل حاجة لها تمن. انت ممكن تضحي بساعة من مزاكرتك عشان
بدر عشان تصحى تقوم الليل. انت ممكن تقفل محلك بدري ساعة ساعتين. عشان تنام بدري عشان تصحى تقوم الليل. انت ممكن تلغي مسلا مشوار ولا ولا فسحة عشان تنامي بدري عشان
تصحوا تقوم الليل ولكن هتاخدي معية ربنا في حياتك. هتاخدي فتح ربنا عليك في حياتك. هتاخدي فتوحات وعطاءاته. هتاخدي معية الملك الجليل ان ربنا هيختارك. هتاخد ان ربنا هيصطفيك. اللي بيقوم الليل يا جماعة والله العظيم بيبقى ماشي. حاسس انه في كل كلمة مسدد من الله. حاسس انه في كل
خطوة ربنا هيجيب له فتح. تخسره ده ليه؟ عشان ساعة مزاكرة وعندك تلاتة وعشرين ساعة طول اليوم كنت تزاكر فيها. عشان ايه؟ يا جماعة احنا قلبنا الدنيا. قلبنا الاية. احنا يومنا بينتهي الفجر. الرسول يومه كان بيبدأ الفجر. يصحى قبل الفجر يصلي ما شاء الله ان يصلي. ويبدأ يومه. احنا بنبدأ يومنا
يومنا بينطق ازاي يا جماعة؟ ازاي؟ ازاي عكسنا الاية؟ لو عايز ربنا يحبك ويختارك ويصطفيك قم الليل. لو عايزة ربنا يشفيك من امراضك تقوم الليل. الشفاء اه اعرف واحد كان ربنا يعافينا كان شيوعي وكان بيسافر روسيا ايام الشيوعية اما كانت ايه؟ وسجد لتمسال لينين والعياز بالله ويروح يتشحن في الشيوعية وييجي يدعو للشيوعية
هيا الراجل ده ربنا ابتلاه بحصوة في كلته بيقول لي دوقتني الويلات. الويلات. في مرة وهو ماشي في الشارع قابل بعض اخوة قالوا له تعال بات معنا الليلة في الجامع. قعد يتريق عليهم ويسخر عليهم. في الاخر قال لهم انا جاي اجرب. اما اجرب ربنا بقى استغفر الله العزيم. بس ربنا كريم. الراجل بيقول رحنا بعد
العشاء نمنا ما جاليش نوم قلت اقوم اصلي قيام ليل بقى اما اجرب بقى الصلاة. اول مرة يصلي قيام ليل في حياته. اول ركعتين يصليهم لله قيام ليل في حياته. بيقول وانا باصلي بدأ المغص يجي لي. المغص شد قلت يا نهار ابيض! هي ليلة ما هيش فايتة. ده ليلة كلها هتبقى بويلات بسبب الم من المغص الكلوي
وبيخلي المريض يعض في الارض ربنا يعافينا يا رب. ربنا يعافينا. بيقول جريت على الحمام بسرعة. جريت على الحمام. دخلت الحمام لقيت الحصوة نزلت. الحصوة اللي قطعتني. كل اللي فاتت اول ركعتين اصليهم لك قيام ليل يا رب. يبقى كرمك معي كده ولا عاملتك طول عمري كده. قيام الليل يا جماعة. قيام الليل. كان فيه واحد لما كنت
حج في السعودية ربنا يرزقنا الحج هذا العام يا رب. لما كنت بحج بحج في السعودية كان في واحد جا له سرطان في العمود الفقري. الراجل ده قام ليلة في الروضة المشرفة
فربنا شفاه وكان بيحج معنا. احد الاخوة هو مراته جا لها مرض في رجليها لف بها على الدكاترة ما فيش فايدة. هو وهي اتفقوا في ليلة فضلوا طول الليل قوموا الليل بيقول قبل ما الفجر يطلع كان ربنا شفى رجليها تماما. قرأت بحس دكتوراة. بحس دكتوراة عن دوالي الساقين عن
قيام الليل لدوان الساقين. قلت سبحان الله ازاي ؟ ده احنا كنا بناخد ان دوالي الساقين ده بييجي بسبب طول الوقفة زي عساكر المرور كده. ازاي ؟ الراجل جاي بالاجهزة
رسومات ان قيام الليل بيعالج دوالي السقيل وواخد درجة الدكتوراه عليها. يعني يا جماعة الموضوع كبير جدا يا جماعة. احد الناس كان عنده مرض الصدفية وكانت معزباه وراح يي في القاهرة. سبحان الله العظيم! الراجل وهو راجع يعني لقى واحد بيتكلم عن قيام الليل في شفاء الامراض. روح قام الليل بيقول على اخر القيام
لقى جسمه كأنه بودرة. راح استحمى سبحان الله! ربنا شفاه! لو عايز ربنا لو عايزة وشك ينور بنور الله. والله العزيم يا جماعة انا باعرف اللي بيقوم مش بيقوم من النور يرشه. خارج امبارح من القناة احد الدعاة داخل بس ده وش واحد بيقوم الليل. بس. النور اللي على وشه. لو عايزة لو عايز ربنا يجيب دعاءك قم الليل
ازاي ما يأسرش في قلبك نداء الملك كل ليلة؟ هل من مستشف فاشفيه؟ ازاي ما انتش مصدق نداء الملك في السماء الدنيا كل ليلة هل من مستدفع للضر فادفع؟ ازاي ما انتش مصدقة نداء الملك كل ليلة؟ هل من سائل فاعطيه؟ هل من سائلة فاعطيه
فيها ازاي يا جماعة ازاي مش مصدقين ربنا؟ لو بتحب ربنا قم الليل شوفوا ربنا بيقول لسيدنا داوود في الاثر ايه ؟ بيقول له يا داوود ان لي عبادا هم يحبوني واشتاق اليهم ويشتاقون الي. ان قلدتهم يا داوود احببتك. اذا جن الليل وخلى كل حبيب بحبيبه. نصبوا
الي اقدامهم وفرشوا الي جباههم. فهم بين صارخ وباكي وبين متأوه وشاكي. ناجوني بانعاج وتملقوا الي بكلامي. اتدري يا داوود؟ اعطيهم ثلاثا لو ان السماوات السبع والاراضين السبع في ميزانهم يوم القيامة
استقللتها عليهم. والثانية اني اقذف من نوري في وجوههم وقلوبهم. فتستنير وجوههم وقلوبهم الثالثة اني اقبل عليهم بوجهي. ارأيت يا داوود من اقبلت عليه بوجهي؟ ماذا اريد ان اعطيه؟ اللي ربنا هيقبل عليه مننا بوجهه
هو بيقوم الليل يا جماعة. ماذا يريد ان يعطيه؟ بعد كل ده قلوبنا لسة ما اتحركتش في قيام الليل. يا جماعة احنا مصدقين ولا مش مصدقين؟ ده ليه الناس مصدقين
احنا طلاب اخرة ولا مش طلاب اخرة؟ والله العظيم طالب الاخرة ما يجي له قلب انه يضيع الليلة من غير قيام. احنا ليه يا جماعة ليلنا ما يبقاش زي ليل النبي؟ النبي اللي كان
عليه الصلاة والسلام رجله بتتورم. كان يقعد يقف على رجله ويريح على رجله من كتر طول القيام. انت مرة حصلت لك كان يخرج بالليل يلف على بيوت الصحابة مين اللي بيقوم ومين اللي ما بيقومش ؟ لو النبي لوقت الليلة فات على بيتك او على بيتك هيلاقي ايه ؟ هيلاقي احوالنا في القيام شكلها ايه ؟ احنا ليه ليلنا ما عدش زي
من الصالحين. ليه يا جماعة؟ ليه الصالحين؟ ابو حازم اللي ظل طول الليل يبكي في قول الله وبدا لهم من الله. ما لم يكونوا يحتسبون. طب لما احنا ليلنا زيهم. ولا النهاردة زيهم ولا همنا زيهم. ولا وجهتنا زيهم. امال عايزين نحصلهم ازاي؟ ازاي يا جماعة؟ لو عايزين السبات حتى الممات قموا الليل
ازاي السبات حتى لما مات بيقوم الليل ومن عاش على شيء مات عليه. ها الشيخ الغزالي مات وهو بيتكلم عن ربنا في مؤتمر. الشيخ ابن عثيمين مات ورفض انه ياخد العلاج الكيماوي للسرطان عشان دقنه ما تقعش
الشيخ كشك مات وهو نازل يسجد اه انما المغنية الفلانية الشابة اللي اتقتلت وقاموا منزلين شريط لها صدقة على روحها بعد ما ماتت. والممثلة القديرة اللي عملوا مؤتمر السينما العالمي على روحها هي ناقصة كمان على روحها. ما هو يا جماعة دول عاشوا على ايه ودول عاشوا على ايه؟ عيشي على قيام الليل وانت تموتي. موتة الملوك. عيش
قيام الليل. يا جماعة يا جماعة ده اللي بيعمل لحد معروف بيقول له شكرا. انت مش عايز تقول لربنا شكرا. على المليون نعمة اللي بيديها لك كل يوم! ازاي يا جماعة! احد الاخوة والله
والله العزيم. فضل سابت على قيام الليل من يوم ما التزم. كل يوم. عارفين عشان ايه ؟ عشان كلمة واحدة بس سمعها. سمع واحد بيقول اوعى تضيع معادك مع الملك
كل ليلة مهما كانت الزروف. ما ضيعش معاده مع الملك كل ليلة. مهما كانت الزروف. لو لو في قلبك سقة لربنا قم الليل. لو في قلبك شكر لربنا وعايز تقول له شكرا قم الليل. لو في قلبك حب لربنا ده اللي بيحب حد كل ما يقرب منه ما يقدرش يبقى قلبه كله لهفة. انتم ربنا بيتنزل للسماء
دنيا وانت قلبك ما بيتزلزلش ازاي ؟ في الاثر كذب. كذب من ادعى محبتي حتى اذا جن الليل. نام وتركني. موسى ابن عمران بيقوم الليل في قبره والرسول شافه في رحلة المعراج. ميت عليه السلام عليه السلام في قبره. وبيقوم الليل في قبره بعد
موت وانت عايش عايش ولسه صحيفتك ما اتقفلتش وبتقوم الليل. لو اللي عايز يتغير يقوم الليل. الليل هو اللي هيغيرك. الليل هو اللي هيربيك. اللي ما لوش ليل ما لوش نهار
الشباب اللي عنده فطور اللي تعبان في الالتزام. اللي عنده مشاكل اللي عايز يقاوم الشهوات في عصر الشهوات. الليلة اللي هتقومها تاني يوم مش هتغض بصرك هتبقى تمام تمام في غض البصر. اللي عايز يقاوم الشهوات اللي عايز يتغير. اللي عايز يبقى داعية يقوم الليل. الفضيل ابن عياض تاب الى الله بسبب واحد قوي
قوام لي الليل وهو بيقرا الم يأن للذين امنوا ان تخشع قلوبهم وطلع يسرق قال انا يا رب ان يا رب احنا لسة ما قامش تخيل قلبه اتزلزل بسبب واحد بيقوم الليل. اللي بيقوم الليل ده وشه نور. حياته نور. وطائفة من الذين معك. الطائفة دي هي اللي بعد كده يبقى الخلفاء. اللي بعد كده
حشروا الدين في الارض اللي كانوا بيقوموا الليل مع الرسول في الاول. القوامين دول هم اللي بكرة هيوصفوا. اللي بكرة ربنا هيختارهم. اللي بكرة ربنا هيفتح عليهم. انا مش عارف اقول ايه. والله
يا جماعة انا مش عارف اقول ايه. اللي عايز ينجو من عذاب النار يقوم الليل. اللي عايز درجات الجنة العليا يقوم الليل. اللي عايز يقف في ظل عرش الله يوم القيامة يقوم الليل. اللي عايز يأمن في قبره
موتوا وفي يوم القيامة اللي عايز تثقل موازينه يقوم الليل. يوم القيامة عسى ان يبعثك ربك مقاما محمودا. لما تشوف واحد صاحبك في الدنيا بعد سنين كده ايه ده! ايه العربية اللي الفخمة اللي راكبها! هو ايه اللي طلع فلان كده! يقول لك يا عم ده جا له عقد مش عارف فين وعمل ايه. يوم القيامة ممكن تشوف واحد بسيط جدا. ايه ده! ايه اللي طلع فلان
كده يقول لك ده كان قوام. ربنا بعثه مقام محمود. يا سلام يا رب! اللي عايز يوجب دعاء ووشه ينور وجسمه يسلم من الامراض. اللي عايز الدنيا يا جماعة قيام الليل ده المفروض العبادة اللي ما نتكلمش عنها اصلا. اكتر عبادة لها سمار في الدنيا واجابة الدعاء
دعاء وتفريج الكربات وقضاء الحوائج. اللي في قلبه حب. اللي في قلبه ثقة. اللي في قلبه شوق لربنا. اللي في قلبه امتنان وشكر لربنا يقوم الليل. عشان في قلبه كل ده بربنا. قبل ما اقول التوصيات اخر حاجة بقولها. لسة ربنا الاول في حياتك. لسة ربنا الاول في حياتك. بعد كل الدنيا اللي احنا عشناها
بعد الدراسة ما خدت حتة من قلبنا. والامتحانات ما خدت حتة. بعد الدنيا ما خدت جزء من قلوبنا والفلوس خدت جزء. بعد المخاوف والمرجوات والمحبوبات ما كلت قلوبنا لسه ربنا الاول في حياتنا؟ لسه ربنا له المقام الاول طب فين الدليل؟ الدليل ان قيام الليل ده يبقى بتاع ربنا. انا عايز يا جماعة الليلة الوقتي ناخد قرار مش
ليلة خلاص يا جماعة خدوا بالكم معي التوصيات. انا عايز الوقتي ناخد قرار. خدي قرار ان خلاص انا هاسبت لربنا عايزة تسبتي بالوقت ساعة او ساعة ونص او نص ساعة
او ساعتين او تلت كله اربع ساعات لربنا عايز تسبت حداشر ركعة تسعة سبعة تلت ركعات اللي تقدر تسبته لله. سبت ورد سبتي ورد طب انا ما بقدرش اقوم في الاخر قومي في اول الليل وسط الليل اخر الليل اي وقت يا جماعة كلها سنة عن الرسول عليه الصلاة والسلام. بس اهم حاجة كلمة السر عشرة ايه هي
انهي يومك الساعة عشرة. ما في احد الاخوة جاي يقول لي انا محروم من الفجر بزنوبي. قلت له انت بتنام الساعة كم يا ابني؟ قال لي بنام الساعة اربعة. قلت له يا ابني انت محروم بحاجة في دماغك مش
يا حبيبي. انت لما تنام بدري تبقى تقول محروم بذنوبي. يا جماعة عايزين ندي وقت للقيام زي ما بندي وقت للدنيا والمحاضرات والدروس وكل حاجة. لا ده كل ليلة امتحان. انت الامتحان بتنام له بدري وبتعمل له وقت وبتستعد له. كل ليلة امتحان. امتحان في حبك لله. في ثقتك في الله. في رجاءك في خزاين
الله! ماذا انزل الليلة من الخزائن كل ليلة عطاءات! عطاءات عطاءات انا مش عارف اقول ايه واسيب ايه والله يا جماعة. يبقى قرار ان شاء الله بازن الله. اوعى الشيطان
ادبحك بسكينة سوف. سكينة التسويف اللي دبح بها ملايين. نايمين تحت التراب الوقتي. قرار خلاص الوقتي ان شاء الله. طيب العشرة من ذي الحجة اوعي تضيعي ليلة اوعى تضيع قيام ليلة. انا عايزك تجرب القيام في العشر تيام دول. عايزك تجرب ان حياتك تنتهي الساعة عشرة في العشر تيام دول. جرب يا سيدي ساعة اقفل معلق بدري. يا ستي
بطلي مزاكرة بدري يا جماعة جربوا والله. يا جماعة هتاخدوا ربنا في حياتكم. ايه يعني ساعة ضحينا بها؟ وكسبنا معية ربنا في حياتنا. وان لك في النار سبحا طويلا. ونبدأ يومنا زي ما النبي بدأه. ونبدأ يومنا زي الصالحين ما بيبدأوه من بعد الفجر يا جماعة
من قام الليل بالف اية كتب من المقنطرين. يبقى الليلة ان شاء الله بازن الله نكون بالف اية الجزء التسعة وعشرين والتلاتين وسورة الفاتحة. طيب بس انا ماشي في الخاتمة. اه ماشي يا جماعة ما انا قلت لكم انا اغيب واحد فيكم في الخاتمة اصلا. لغاية دلوقتي. ولكن الله المستعان. يعني احسبوها من الخاتمة. احسبوا الجزء
تسعة وعشرين وتلاتين من الختمة. نقوم نبكي من ايديه. نقوم نناجيه. نقوم مهرجان رباني من المشاعر الامانية جوة قلوبنا. واحنا واقفين بين ايديه نقوم نبقى صالحين بقى. نبقى صالحين بقى نبقى طاهرين مطهرين بقى. نمشي في الطريق بقى. ناخد قرار بقى. هنفضل نسوف لغاية امتى
نفضل نأجل لغاية امتى ؟ هنفضل نبص للعبادات دي على انها حاجات في السما كده ما لناش دعوة بها. لغاية امتى يا جماعة؟ لحد امتى ؟ يلا قومي. انت لسة واقفة قدامي بتعملي ايه
انت لسة قاعد بتعمل ايه يا ابني! قم يا ابني! يلا! يلا يا حبيبي! يلا يا جماعة انطلقوا يا جماعة. يلا يا جماعة قوموا انطلقوا على الله. يا جماعة اوعى الشيطان يضحك عليكم. اوعى ينيمكم. اوعى يحبطكم
اوعى يسبتكم. قم يا حبيب قلبي دي جنة او نار. قم دي حياة او موت. قم غنائم معركة العشر بتنتزر. كل مجتهد في سبيل الله وفي زات الله سبحانه وتعالى زي ما قلت لكم شعارنا ايه عايزين نعمل مليون قبل ما ننام. كل واحد قبل ما ننام يعمل له مليون. تعملهم بقى بكام ركعة؟ بكام جزء هتقراه
نجتهد في سبيل الله ونقوم الليل ونبقى قوامين لله سبحانه وتعالى. اخطر ساعتين في حياتك كلها الساعة اللي قبل الفجر والساعة اللي بعد الفجر. اخطر ساعتين اللي في يوم القيامة واجابة الدعاء. وصلاة الوتر اللي بسبب فريضة واستغفار الاسحار. وصلاة الفجر المشهودة. وسنة الفجر اللي خير من الدنيا وما فيها. وجلسة الضحى اللي
حجة وعمرة واربع ركعات الضحى اللي بعدها اللي تكفى بهم طول اليوم من الله. كل ده في الساعتين دول. ساعتين دول لو فتكتب لهم تاني يوم. تاني يوم تقضي العبادة دهيه
عشان تعود نفسك ان دول ورد بينك وبين الله. اتفقنا يا رجالة؟ اتفقنا يا فرسان؟ اتفقنا يا فرسان العشر ويا فارسات العشر. اتفقنا ايها الراغبين الله! اتفقنا يا اللي عارفينهم جايين الدنيا ليه! وعارفين هم مفروض منهم هيحصلوا ايه! وعارفين قيمة عمرهم وقيمة وقتهم! وعارفين حب ربنا لهم قد ايه
لربنا قد ايه ؟ وربنا اغلى حاجة في حياتهم. كل واحد الليلة وكل ليلة هيسبت عند ربنا. ربنا لسة الاول في حياته اللهم اجعلنا لك قوامين. اللهم اعنا على قيام الليل. اللهم اعنا على قيام الاسحار. اللهم اعنا على قيام الثلث الاخير. اللهم اجعلنا لك صوامين
كقوامين لك ذكارين. اللهم اعنا على ذكرك وشكرك وحسن عبادتك. اللهم مددك اللهم فتحك اللهم نصرك اللهم نورك وبركتك وهداك. اللهم ليس لنا الا فاعنا على طاعتك ليلا ونهارا. برحمتك يا ارحم الراحمين. وفرج كرب
واخواننا المحاصرين في غزة وايدهم وانصرهم ودمر اعدائهم يا رب العالمين. برحمتك يا ارحم الراحمين. اقول قولي هذا واستغفر الله لي ولكم سبحانك اللهم وبحمدك اشهد ان لا اله الا انت استغفرك واتوب اليك